Дрезденски щолен ♥ dresden stollen
### Лека, полека дните се изнизват и наближават онези сладки, ароматни моменти в които на спокойствие се отдавам на кулинарни изкушения, празнично пазаруване, чаша вино, книга в ръка, камина, топлина, уют, близки и приятели...мдааа ...Коледа!


### Ако се чудите на това ми ранно настроение, то трябва да си призная, че от цяла седмица си имам коледно джудже у дома, което вече подготвя и опакова подаръците, а първите снежинки преди дни, предизвикаха истинска еуфория и залепени за прозореца носове.


### 


### Та... да се върна към подготовката... Тази година, за пореден път, ще си имаме домашен щолен. Даже възнамерявам да направя няколко пъти. Не за друго, пристрастена съм. Обожавам го! Мога да живея само на щолен. Разбира се, изисква се време за да приготвяне и отлежаване, но повярвайте ми, ЗАСЛУЖАВА СИ!


### Източник: [the cook´s book](http://www.amazon.co.uk/cooks-book-step---step-techniques/dp/1405303379/ref=sr_1_1?ie=utf8&qid=1327654763&sr=8-1)


### **Необходими продукти:**
*за 2 броя*
***За плодовете***


### 400 г микс от тъмна и златна стафида


### 60 г захаросани лимонови кори, нарязана на ситно


### 120 г [захарасони портокалови кори](https://culinarywithme.com/%d0%b7%d0%b0%d1%85%d0%b0%d1%80%d0%be%d1%81%d0%b0%d0%bd%d0%b8-%d0%bf%d0%be%d1%80%d1%82%d0%be%d0%ba%d0%b0%d0%bb%d0%be%d0%b2%d0%b8-%d0%ba%d0%be%d1%80%d0%b8/), нарязани на ситно


### 1 с.л. ром


### 120 г бланширани бадеми, едро нарязани


### 2 ч.л. ванилов екстракт


### 3 с.л. вода


### фино настърганата кора на 1 лимон


### ***За първоначалното тесто***


### 200 г бяло брашно


### 15 г суха мая


### 150 мл прясно мляко


### 15 г захар


### ***За основното тесто***


### 250 г бяло брашно


### 1 ч.л. сол


### 1 ч.л. микс от коледни подправки (канела, карамфил, кардамон, индииско орехче)


### 90 мл прясно мляко


### 1 средно голямо яйце


### 4 жълтъка


### 20 г захар


### 20 г маскарпоне


### 140 г бадемов марципан, нарязан на кубчета


### 150 г студено, безсолно масло, нарязано на кубчета


### щипка фино настъргана лимонова кора


### няколко капки ванилов екстракт


### 20 г [захаросани портокалови кори](https://culinarywithme.com/%d0%b7%d0%b0%d1%85%d0%b0%d1%80%d0%be%d1%81%d0%b0%d0%bd%d0%b8-%d0%bf%d0%be%d1%80%d1%82%d0%be%d0%ba%d0%b0%d0%bb%d0%be%d0%b2%d0%b8-%d0%ba%d0%be%d1%80%d0%b8/), фино настъргани на ренде


### За да завършите


### 250 г безсолно масло, разтопено


### 250 г пудра захар


### [Дрезденски щолен](https://culinarywithme.com/wp-content/uploads/2015/12/dsc1824_small.jpg)


### Започнете предишния ден и поставете всички 8 съставки за плодовете в купа. Разбъркайте, покрийте с домакинско фолио и оставете на стайна температура за 1 денонощие.


### За първоначалното тесто, всички съставки трябва да бъдат на стайна температура. Пресейте брашното в купата на електрически миксер, поръсете с маята и добавете млякото и захарта. С приставка за тесто, месете 15 минути на бавна скорост. Покрийте с чиста кърпа и оставете тестото да втаса за половин час на хладно.


### За основното тесто, пресейте брашното и солта в купа. Добавете микса подправки, млякото, яйцето и жълтъците, захарта и маскарпонето. Месете до меко тесто. Добавете втасалото, първоначално тесто и месете за още 5 минути.


### Добавете парченцата марципан и месете докато сместа започне да се отдръпва от стените на купата и да се събира на топка. Добавете маслото, кубче по кубче, и месете докато тестото стане гладко и еластично. Добавете лимоновата кора, ваниловия екстракт и портокаловата кора и омесете добре.


### Прехвърлете тестото върху набрашнен плот и с набрашнени ръце добавете малко по малко сместа с плодовете. Покрийте с кърпа и оставете да почине за 20 минути. Леко оформете на топка, отново покрийте и оставете за още 10 минути.


### Загрейте фурната на 200С, покрийте голяма тава с хартия за печене и леко намаслете. Разделете тестото на две и с помощта на точилка оформете два щолена, като разточите във форма на правоъгълник, след това прехлупете 1/3 към средата, а после от другата страна пак към средата.


### Поставете щолените в тавата и оставете да починат за 5 минути. Поставете във фурната и намалете температурата на 175С. Печете 50-60 минути. Извадете щолена и докато е все още горещ, прехвърлете върху решетка. Веднага намажете с разтопено масло и и поръсете обилно с пудра захар.


### Охладете напълно, опаковайте в домакинско фолио и съхранявайте между 2-3 дни и месец на хладно.


### 

